paragraph_text: Starorimska kolonija (lat. colonia, mn. coloniae) je bila naseobina koje su vlasti osnovale radi obrane osvojenih krajeva. Stoga su u početcima bile vojnim uporištima. Širenjem rimske države više se nisu nalazile na neprijateljskom području odnosno bivale su sve udaljenije od neposredne ratne ugroze. Tako su izgubile prvotnu namjenu te su postala obična gradska naselja.